gentaiscool/nusaparagraph_topic huggingface dataset:
Bisnis online diwangun ku 2 kecap nyaeta bisnis jeung online nyaeta mangrupa jualan usaha atawa kagiatan anu dilaksanakeun ku grup atawa individu, pikeun neangan kauntungan atawa panghasilan ku cara ngajieun ngahasilkeun produk atawa jasa pikeun nyumponan kabutuhan konsumen sedengkeun kecap online nurutkeun nyaeta kagiatan anu disambungkeun ngaliwatan jaringan komputer anu bisa diakses ngaliwatan jaringan komputer sejen di saluruh dunya. Jadi berjualan online atawa usaha online nyaeta jenis usaha anu dijalankeun ngaliwatan media internet atawa digital. Ieu ngandung harti yen kagiatan bisnis jual-beuli, layanan palanggan, pamasaran, sareng sajabana dilaksanakeun sacara online. Anjeun tiasa ngajual rupa-rupa jinis produk, mimitian ti barang, jasa, dugi ka produk digital.

Topic: business
Urang sok ngarasa sedih mun ninggali babaturan sosoranganan, sanajan eta lain babaturan deukeut urang, tapi urang sok nyampeurkeun maturan manehna. Manehna teh budak anyar di sakolaan jadi emang teu boga babaturan, urang sok inisiatif nu agresif ngadeukeutan. Geus lila-lila ngobrol mah jadi apal kumaha kulawargana, sabab sok mindeng ulin ka imahna. Kolotna oge balageur, malah mun ulin ka imahna urang sok dikepelan duit, ngomongna mah jang jajan ceunah. Pernah hiji waktu mah, urang diajak ka acara kulawarga besarna, dina tampilanna ge geus kaciri ieu mah lain kulawarga biasa. Sakapeung mah urang sok merod, tapi di sisi lain sok bersyukur mibogaan babaturan kawas kitu, pikiran teh jadi terbuka.

Topic: slice of life
Zaman ayeuna mah kabutuhan ngabadikeun gambar teh jadi salah sahiji hal nu penting pisan. Malahan mah jadi hiji profesi anu bisa dibilang cukup menjanjikan. Pasalna, dina sagala aspek kahirupan teh perlu pisan kamera. Mun rek ulin atawa jalan-jalan, sok popotoan make kamera. Malahan mah ayeuna geus seueur kamera canggih nu bisa dipake di sagala situasi. Aya kamera khusus jang dibawa ka jero cai, nyaeta kamera underwater. Aya kamera action anu bisa dipake kagiatan outdoor atawa kagiatan action sejenna. Aya kamera 360 derajat nu bisa nunjang videografi. Jeung seueur deui kamera sejenna. Makin hari makin canggih we fitur nu diluncurkeun dina kamera teh.

Topic: technology
Nalika kuring hayang lalajo pilem dina salah sahiji layanan digital, kuring manggihan hiji pilem alus disebut Yo wis ben, pilem dijieun ku Bayu Skak anu ogé dibéntangan Bayu Skak dina peran utama alus pisan. Pilem kahiji anu ku kuring ditonton kalayan pinuh dialog ku basa Jawa jeung ngamumulé budaya daérah Jawa. Film ieu nyaritakeun Bayu, anak tukang dagang pecel anu hayang ngudag cita-citana ngamimitian band kawentar sangkan bisa ngabantu ekonomi indungna. Tétéla film ieu parantos lami didamel sareng parantos janten tilu musim anu bakal ditayangkeun dina taun 2018, 2019 sareng yo wis ben finalna bakal di 2021. Yowis ben oge didamel séri anu bakal tayang dina taun 2020. kalawan 12 episode. 

Topic: leisures
Jaman ayeuna tos mulai seeur pisan bencana alam sapertos lini nepikeun tsunami. Bencana alam ieu sabenerna aya nu tiasa dicegah aya oge anu teu tiasa urang cegah. bencana alam anu tiasa dicegah contona nyaeta banjir lantaran banjir biasana disebabkeun ku parilaku masarakat anu resep miceun runtah di walungan atawa di solokan, janten saluran cai kasumbat ku runtah. Komo deui lamun kahalanganna ku runtah palastik anu hancurna lila pisan. Matak lamun urang teu hoyong beunang musibah urang ulah miceun runtah di mana wae. Seeur jalmi anu mikir yen manehna hungkul anu miceun runtah di walungan, tapi kabehna mikir kitu janten runtah teh seeur pisan lantaran ti sababaraha jalmi anu miceun runtah di tempat anu sami. 

Topic: slice of life
Sesepuh masarakat Baduy anu ogé Kepala Désa Kanekes, Kacamatan Leuwidamar, Kabupatén Lebak, Jaro Saija, ngusulkeun upacara adat “Seba Baduy” dilaksanakeun dina tanggal 30 Méi 2020 kalayan dihadiran 30 urang wawakil. Palaksanaan paréntah ngayakeun “Seba Baduy” téh wajib sabab dumasar kana kaputusan adat, malah ritual séba geus dilaksanakeun ti jaman karajaan, kaasup karajaan Islam anu dipingpin ku Sultan Hasanudin Banten. Kagiatan Seba Baduy mangrupa bagian tina rukun adat sanggeus masarakat Baduy Dalam ngalaksanakeun Kawalu salila tilu bulan. Dimana palaksanaan Kawalu, wisatawan dilarang asup ka wewengkon padumukan Baduy Dalam.Kagiatan “Seba Baduy” sacara harfiah nyerenkeun tradisi masrahkeun hasil bumi jeung ngalaporkeun rupa-rupa kajadian anu lumangsung dina taun katukang di wewengkon masarakat Baduy di pedalaman Kabupaten Lebak.

Topic: culture & heritage
Cook helper mangrupakeun salah sahiji pagawean nu ngutiplek di dapur. Tugas cook helper nyaeta ngabantuan chef dina pagawean nana. Biasana cook helper ditugaskeun jang nyiapkeun sagala bahan-bahan masakan nu dibutuhkeun ku chef. Cook helper oge tanggung jawab dina kasadiaan bahan, kasadiaan alat, jeung kaberesihan alat-alat masak. Baju nu dipake biasana sarua jeung chef, ngan beda model hungkul. Cook helper oge wajib make apron jeung sapatu khusus. Singkat na mah cook helper teh tukang ngabantuan chef dina sagala hal nu hubungan nana jeung masakan. Cook helper oge kudu ngarti jeung paham kana sagala nu jadi rencana masak chef di unggal kagiatannana. 

Topic: food & beverages
Di suku Gunung Manglayang aya salah sahiji tempat jang mondok, namina Rumah Lereng Bandung. Lokasi na aya di Cibiru, Cilengkrang Bandung. Tempat ieu ngusung tema imah tradisional urang Sunda. Lantaran lokasi na aya di Cilengkrang, tempat ieu posisi na caket sareng Curug Cilengkrang. Aya kaleuwihan anu matak nyieun urang kudu pisan datang kadieu nyaeta aya fasilitas mesin cuci, alat kanggo ngagaringkeun buuk jeung baju, jeung licinan. Janten upami urang bade mondok lami di dieu, teu kedah nyandak acuk seeur lantaran tiasa dicuci di dieu. Tamu anu datang ti luar kota oge teu kedah hawatos lantaran tempat ieu oge nyadiakeun jemputan shuttle. Janten, ngantosan naon deui? Langsung jadwalkeun datang ka tempat ieu kanggo liburan sareng kulawargi!

Topic: leisures
Lamun keur usum hujan biasana urang Bandung mah sok neangan minuman anu tiasa ngahaneutkeun awak, daripada ninyuh kopi mending ge nginjm bajigur. Bajigur gaduh rasa anu haneut, negunah kana awak. Sakilas mah warna na jiga cikopi padahal rasana langkung amis jeung tangtu langkung sehat ti cikopi. Bahan ngadamel bajigur oge teu loba, ngan kudu aya jahe, gula, pandan, santen jeung kopi sasendok, kadang-kadang aya oge tukang bajigur nu nambihan sakoteng. Minuman bajigur kaasup minuman anu tiasa didamel di imah jeung cara masak na oge gampang. Tapi upami hoyong di leuwih gampil deui, urang tiasa meser bubuk bajigur anu tinggal ditinyuh make cai panas.

Topic: food & beverages
Mesin cuci nu aya di imah abdi mah nyaeta mesin cuci merk LG anu manual. Kapasitasna dugi ka dua belas kilogram, jadi bisa dipake seuseuhan jiga salimut, sprei, jeung sajabana. Mesin cuci na teh aya dua tabung, nu hiji jeung nyeuseuh, nu hiji jeung ngeringkeun. Dina luhureun tabung aya tombol nu diputer kangge ngoperasikeun mesin cuci. Tombolna teh aya jang ngatur cai, ngatur kakuatan spin, ngatur muang cai, jeung ngatur timer pengeringan. Jangkung mesin cuci na teh kira-kira sadada orang dewasa. Mesin cuci dua belas kilogram teh kabilang mesin cuci skala besar anu sok dipake nyeuseuh skala gede, biasana jang nu sok ngalaundry.

Topic: technology
Saparantos linu ngaleueut, urang duaan ngala motor sareng nuju ka tempat anu langkung luhur, margi sateuacan kemah didinya urang nuju ka dataran luhur anu aya sawah. Sapanjang jalan katembong loba nu katutupan ku getih, loba imah nu ambruk, komo nu katabrak tihang jeung teu sadar. Loba jalma menta tulung ka urang, tapi urang ogé butuh pitulung sarta kudu nyalametkeun diri. Sanggeus sababaraha waktu urang mutuskeun pikeun turun deui sarta kasampak di sabudeureun. Bangkai aya dimana-mana. Simkuring malah boga waktu pikeun sirah handap jalan ka pantai. Loba mayit di jalan jeung wangunan nu geus robah jadi lebu. Ieu dahsyat. Teu bisa nempo, urang langsung indit ka imah Mamang. Urang cicing di luar imah, sabab lini terus datang. Di imah paman mah aya kadaharan atah, jadi teu hariwang teuing lapar. Sanajan kitu, euweuh cai pisan. Kami henteu mandi sareng ngahémat suplai. Kanyataanna, salila looting hal kahiji urang nyandak kalayan kami éta botol badag cai. Dina waktu éta duit geus euweuh hargana.

Topic: slice of life
Métode pikeun ngawétkeun dahareun ku refrigeration geus sabudeureun réwuan taun, tapi kulkas modern sorangan mangrupakeun penemuan panganyarna. Penemuan modél refrigerasi jieunan munggaran, anu katelah kulkas, diciptakeun ku William Cullen, dokter Skotlandia anu niténan yén évaporasi miboga éfék cooling dina 1720s. Ti ieu, manéhna diajar yén kadaharan bakal tahan leuwih lila lamun refrigerated, sabab baktéri teu bisa mekar dina suhu low. Nanging, dina waktos éta, penemuan kulkas ku William henteu acan dikomersilkeun atanapi henteu acan dipaténkeun. Ti saprak éta, panemuan mesin cooling parantos dilakukeun ku panemu di sababaraha nagara. Sapertos panemu Amérika, Oliver Evans, anu dina 1805 nyobian mendesain mesin pendingin nganggo uap. Élmuwan Inggris Michael Faraday ngadamel usaha anu sami dina 1820, ngagunakeun amonia cair pikeun nyababkeun pendinginan. Najan kitu, nepi ka 1834 Jacob Perkins nyieun sistem refrigerasi praktis ngagunakeun sistem komprési uap éter di 1835 sarta dipaténkeun penemuan na. The History of Kulkas lajeng catetan anjeunna salaku 'bapa kulkas', berkat penemuan kulkas.

Topic: technology
Peso salah sahiji perlengkapan alat dapur anu seukeut, tapi lila-lila mah bisa mintul. Lamun hayang boga peso nu seukeutna kawas anyar meuli, kudu bisa ngarawatna. Cara ngarawat peso ngameh teu karatan jeung terus bisa seukeut teh nyaeta, kahiji asah peso secara berkala. Saacan make peso, kudu di cek heula kaseukeutannana ku cara nyiksikan sayuran. Ku cara nyiksikan bakal apal peso nu digunakeun seukeut atawa geus mintul. Kadua, ngasah peso kudu bener. Samemeh diasah, peso kudu dibere minyak kalapa heula ngameh digesekeun kana batuna teu seret. Katilu, kumbah peso nepi ka beresih saberes digunakeun. Ngumbah peso bisa make sabun cuci piring jeung ngabilasna make cai haneut. Nu terakhir, simpen peso di tempat anu tepat. Bisa di jero laci lomari atawa lomari dapur.

Topic: food & beverages
Termos nyaeta wadah cai nu bisa nahan panas cai nepi ka sababaraha jam lilana. Termos aya dua lapis, lapisan luarna plastik, sedengkeun lapisan jerona nyaeta kaca dua lapis nu boga ruang hampa antara sisi jeung tengahna. Tah eta nu mantak ieu termos mun dieusian cai panas teh sok awet, da uap panas na teu bijil kaluar, angger we cicing di jero. Mun baheula mah hoyong cai panas teh kudu ngadadak naheur, ayeuna mah tinggal naheur sakali bus we asupkeun kana termos. Dugi ka sapopoe ge pasti bakal panas wae eta cai asal nutup na sing bener-bener rapet. Dari pada naheuran wae cai, yuk ah mending rajin ngeusian termos. Salian ngirit gas, oge ngirit waktu jang naheur cai.

Topic: food & beverages
Libur sakola ieu, bapa kuring ngajak kuring lalajo pertandingan sepak bola tim favoritna di stadion di kota urang. Urang mangkat ti bumi jam tilu soré sanggeus solat Asar. Kuring jeung bapa angkat sareng rerencangan bapa anu sanés, nganggo saragam anu sami sareng naék beus séwaan babarengan. Tapi di tengah-tengah jalan ujug-ujug macet alatan kacilakaan motor, wayahna urang jeung bapa urang ngan bisa diuk ngadagoan satengah jam nepi ka jalan lancar deui. Kabeneran urang teu telat pikeun lalajo kaulinan, sarta bisa diuk di tengah stadion. Kuring bungah pisan, ningali tim favorit bapa meunangkeun eta pertandingan, sareng bagja ningali bapa anu ogé bagja kusabab tim favoritna meunangkeun pertandingan.

Topic: sports
Seuseuh listrik anu diwangun di bumi biasana sakitar 2500–3990 watt janten kuring henteu nyangka yén wattage rendah tiasa kalebet dina jawaban ieu. Gumantung kana naon anu biasana anjeun masak, panginten anjeun tiasa mikirkeun jinis portabel sabab biasana sakitar 1200–1500 watt. Upami anjeun masang kueh, peryogi suhu sakitar 160-175 derajat Celsius, janten kamungkinan portabel masih tiasa dianggo, sanaos tangtos kapasitasna henteu ageung sapertos oven anu dipasang. Pikeun roti mindeng diperlukeun di luhur 190–220 malah pikeun pizza ngahontal 250 derajat harga diwangun dina oven lamun aya promo meureun sabudeureun 4,5 juta nepi ka 8 juta pikeun merek ilahar kapanggih di Indonésia sarta bisa leuwih lamun aya tambahan lianna. fitur sedengkeun oven portabel mimitian ti 2 juta Kuring sorangan biasa ngagunakeun oven listrik, ngan di tempat anyar kuring sabab listrik di imah teu badag (2200 watt) jadi kuring ngagunakeun built in gas oven. Seuseuh gas anu diwangun rada langkung mahal tibatan anu listrik, tangtosna tiasa ngahémat listrik

Topic: technology
Matras olahraga nyaéta bantal dina wangun pasagi anu ditempatkeun dina lantai, tikar biasana sok dipaké ku aktivis olahraga pikeun ngagunakeun senam lantai. Matras lantai boga ciri sorangan, bahan anu biasana dipaké nyaéta karét busa anu ukuranana 1,20 x 2 méter atawa 1,20 x 3 méter. Alesan pikeun milih bahan tina busa karét atanapi spons pikeun tikar senam lantai sabab bahan ieu condong elastis sareng henteu gancang ngalembut supados élastisitasna dijaga. Ku kituna, nalika dipaké pikeun latihan lantai, jenis matras ieu bakal balik deui ka bentuk aslina. Karét busa dibungkus ku lawon atawa linen atawa kulit sintétik sangkan teu gampang kotor. Alas senam lantai ieu ngabogaan kandelna antara 10 nepi ka 15 cm nurutkeun fungsina pikeun mantuan ngagampangkeun unggal gerakan senam.

Topic: sports
Babaturan teh jadi salah sahiji hal anu kudu disyukuri ayana. Tah dina ngajalin hubungan babaturan teh kudu lakukeun tilu hal ieu supaya tetep awet. Nu kahiji nyaeta jalin komunikasi nu alus, ulah nepi ka ngan komunikasi mun aya butuhna hungkul, komo nepi ka jarang aya komunikasi pisan mah. Nu kadua nyaeta kedah saling percaya. Hal ieu teh penting pisan sabab bisa nangtukeun lilana jeung kapercayaan ka babaturan. Mun kapercayaan geus euweuh mah sok babari diadukeun ku batur. Nu katilu nyaeta sering ngalakukeun hal-hal babarengan. Biasana ku babarengan mah sagalana ge sok ngabentuk kemistri nu alus, jadi moal mungkin aya silih sangka atawa salah paham.

Topic: slice of life
Kolintang  nyaeta alat musik tradisional ti Minahasa Sulawesi utara. Alat musik Kolintang bisa di tingali ku wangunna anu unik, nyaéta runtuyan bilah kai anu disusun dina rak kalayan ukuran sabeulah anu ngurangan. Kolintang nyaéta salah sahiji alat musik tradisional masarakat Minahasa di Sulawesi Utara. Alat musik ieu dijieun tina kai husus anu disusun jeung dimaénkeun ku cara diteunggeul. Kolintang hampir sarua jeung alat musik gambang ti Jawa, tapi bédana nada anu dihasilkeun leuwih lengkep jeung cara maénna rada béda. Kolintang nyaéta pakakas musik tradisional anu cukup dipikawanoh di masarakat Minahasa, sarta mindeng dipaké pikeun marengan upacara adat, pintonan tari, iringan nyanyi, komo pintonan musik

Topic: culture & heritage
Cara supaya liburan urang leuwih berkesan kebesamaan na jeung babaturan. Kahiji, urang ajak babaturan urang jang liburan ka tempat wisata alam. Kadua, ajakan babaturan urang camping di tempat nu euweuh sinyal. Mun tempat liburan na hese sinyal mah bakal loba ngobrol tibatan ngoprek hape. Tah eta teh jadi salah sahiji trik supaya liburan urang teh leuwih karasa kebersamaan na. Nu katilu nyaeta fokus kana quality time. Jauhkeun hape tina saku, mun tiasa mah pareuman we. Tuluy urang eusian waktu ku ngobrol atawa ngalakukeun kagiatan bareng salila liburan. Hargai waktu kebersamaan sabab urang teu pernah apal iraha bakal bisa babarengan deui jeung babaturan urang.

Topic: leisures
Di antara sadaya pasakan Sunda anu didamel tina sayuran. Abdi paling teu resep  ngadahar karedok leunca. Basa kempel buka puasa sasarengan di bumi nini, abdi ditawisan emam karedok leunca, saurna mah ngeunah cenah, janten abdi nyobian nyandak karedok leunca ka piring abdi. Pas dicobian singhoreng rasana aneh sabab eta leunca na atah keneh jaba lada pisan jeung pahang lantaran bungbuna make cikur. Karedok leunca ieu rasana rada pait. Biasana jalmi anu resep ngadahar karedok leunca daharna langsung dina coetna, langsung dicampurkeun jeung sangu ditambih kurupuk. Pas abdi nyobian karedok leunca abdi teu tiasa nyeepkeun sadayana, karek oge sahuap langsung hoyong utah lantaran rasana anu teu paruguh. Abdi sabenerna hoyong tiasa emam karedok leunca supados tiasa ngalestarikeun kadaharan Sunda.

Topic: food & beverages
konsep All You Can Eat di Spanyol. Oke..di dieu mah bedana ibarat bumi jeung langit..mun rek di bandingkeun AYCE di Spanyol jeung Indonesia. Upami All You Can Eat Indonesia mah gaduh kesan anu mewah kalayan seueur tuangeun jeung inumeun. upami  di spayol mah versi All you can eat teh murah meriah atanapi sabenerna di spanyol mah ngan restoran cina biasa, ngan konsepna  emam sapuasna, sawaregna, sanajan anu aya di mall jeung interiorna restorana lumayan, tapi makananna bénten téh sami saréng réstoran All You Can eat anu sanés.Diditu mah lolobana kadaharan ti Cina... mie goreng, pangsit goreng, lumpia, seafood, nasi goreng jeung sajabana. Pikeun camilan aya buah irisan, buah manisan, és krim atanapi puding.
Aya ogé anu dipanggang, langkung seueur seafood bakar. Harga per jalma tadina 7,5 euro..tapi teras naek ka 10eur.teu terang sabaraha ayeuna.Tong naros kumaha rasana, sabab salami kenyang ulah dibanding-bandingkeun sareng restoran cina anu biasasabab rasana pasti jauh.

Topic: food & beverages
Awal bulan Juni di kampung urang ngayakeun ziarah ka Jakarta, ziarahna ka Mbak Priuk jeung Luar Batang. Rencana saberes ziarah, rek ulin heula ka Ancol. Transportasi nu ditumpakan nyaeta beus. Beus anu di sewa teh opat beus, sabab nu ngiluna ge lobaan disebutna ibu-ibu pengajian tapi aya bapa-bapa oge ngan saeutikan. Subuh beusna karek datang, kabehna naraek di hiji tempat nu geus ditangtukeun. Urang ngahaja mawa cai mineral opat dus, ditendeunna di bagasi sisi kenca beus, penyimpananna lega. Di jero korsi beusna di bagi dua, nu kenca dua korsi, nu katuhu 3 korsi. Urang kabagean nu kenca jeung indung urang. Alhamdulillah di perjalanan lancar euweuh kendala, nepi deui ka Bandung teh peuting.

Topic: leisures
Ngojay jadi salah sahiji olahraga anu babari dilakukeun, sabab pada dasarna mah unggal jalma pasti resep kanu ngaranna guyang. Malahan mah mun euweuh kolam renang ge barudak mah sok guyang di walungan atawa situ. Diajar ngojay na ge rata-rata autodidak, teu make teori ti guru, ngan langsung praktek we bari diajarkeun ku babaturan. Komo mun ngojay di walungan anu berjeram mah, salian kudu bisa ngojay, kudu bisa oge ngaliwatan jeram jeung ngambang na cai. Lain wae katerampilan ngojay nu diuji, tapi oge mental nu kudu kuat. Tapi saleuwihna mah olahraga ngojay masih jadi karesep sagala jalma ti baheula nepi ka ayeuna.

Topic: sports
Televisi memang miboga mangpaat jeung unsur positip anu mangpaat pikeun pamiarsa, boh mangpaat afektif kognitif boh mangpaat psikomotor. Nanging, éta gumantung kana program anu disiarkeun dina televisi. Mangpaat anu Kognitif patali jeung pangaweruh atawa informasi jeung Kaahlian. Kajadian kognitif ngawengku warta, dialog, wawancara jeung sajabana. Mangpaat anu kadua nyaéta mangpaat afektif, nyaéta patali jeung sikep jeung émosi. Kajadian-kajadian anu biasana ngababarkeun Mangpaat afektif ieu mangrupa kajadian-kajadian anu ngajurung panyawang dina raragaboga sensitipitas sosial, perhatian ka sasama jeung sajabana. Sedengkeun pikeun kauntungan katilu nyaéta mangpaat psikomotorik, anu patali kalayan lampah sareng paripolah anu positif. Kabeh mangfaat eta bisa kawujud gumantung naon acara televisi anu di tongtona.

Topic: technology
Di desa urang bakal ninggali pemandangan alam nu sae. Ti sawah hejo nu euweuh ujungna, pemandangan gunung nepikeun panon poe surup di desa. Pemandangan ieu gratis, urang teu kudu indit jauh siga orang kota jang meunangkeun pemandangan desa nu endah ieu. Ditambah kualitas udarana anu beresih, jadi mun nyeuseup udara teh karasa seger. Mindeng oge kadenge sora-sora manuk anu asalna ti alam, mun di kota mah geus susah ngadenge sora manuk teh da alamna ge geus asri, lolobana diganti ku gedung-gedung nu luhur. Di desa mah euweuh gedung kawas kitu. Jeung ku sabab jarang aya kendaraan, jadi teu nyebabkeun macet.

Topic: slice of life
Mun pepelakan usum hujan teh sok resep pisan sabab sok babari tumbuh jeung sok leubeut buahna teh. Tah, di buruan abdi teh ngahaja dipelakan tangkal apluket supaya bisa didahar buahna. Geus salila dua taun teh tangkal alpuketna geus sapantaran jalma dewasa. Unggal saminggu sakali sok dibere pupuk khusus supaya leubeut jeung sehat. Tangkalna teh loba cagakan kasisi. Daunna hejo meles pisan jeung rimbun deuihan. Taun ayeuna teh mimiti buahan, buahna teh meuni leubeut pisan nepi ka dahanna kudu ditulak da bisi semplak. Jigana mun panen ge satangkal teh pasti leuwih ti lima kilo da leubeut pisan. Mun geus asak mah rek dibagikeun we ka tatangga jeung dituang we nyalira.

Topic: slice of life
Masjid Istiqlal nyaéta hiji masjid nasional anu aya di Kota Jakarta Pusat , Daerah Khusus Ibukota Propinsi Jakarta , Indonésia . Ieu masjid mangrupa masjid panggedéna di Asia Tenggara jeung masjid panggedéna kagenep di dunya dina hal kapasitas jamaah.Diwangun pikeun miéling kamerdékaan Indonésia, masjid nasional Indonésia ieu dingaranan "Istiqlal", kecap Arab pikeun "kamerdékaan". Ieu masjid dibuka pikeun umum dina tanggal 22 Pébruari 1978. Di Jakarta, ieu masjid ayana di gigireun Istana Merdéka jeung Garéja Katedral Jakarta (Katolik) sarta ogé Garéja Immanuel (Presbyterian). Pangwangunan masjid ieu digagas ku Présidén Républik Indonésia waktu éta, Soekarno jeung Peletakan batu munggaran pikeun tanda dimimitianna pangwangunan masjid ieu ogé dilaksanakeun ku Soekarno-présidén kahiji Indonésia-dina 24 Agustus 1961. proyék masjid dirancang ku Friedrich Silaban, putra pendeta Lutheran tradisional anu leuwih dipikawanoh salaku Huria Kristen Batak Protestan. Desain masjid ieu mawa téma "Ketuhanan".

Topic: religion
Salian kudu nyiapkeun dahareun, obat-obatan oge penting disiapkeun mun nyanghareupan kondisi bencana alam. Obat resep jeung obat eceran kudu diasupkeun kana kotak perlengkapan. Tambahkeun oge peralatan P3K nu eusina teh es batu instan, perban, salep antiseptik, gunting, plester peralatan jait raheut, jeung nu sejenna. Lantaran pas bencana, urang teu apal kondisi urang engkena kumaha, sukur-sukur masih keneh jagjag, tapi mun getihan kumaha? Matakan kudu mawa obat-obatan teh jang kondisi kieu, sahenteuna mun urang getihan keuna dampak tina bencana, urang bisa ngalakukeun pengobatan pertama samemeh dirawat ku ahlina. Ngameh getihan anu di derita oge teu nambahan parah ari ku urang geus diubaran mah.

Topic: slice of life
Waktu keur SMA, kuring miluan ekstrakurikuler penca silat Merpati Putih. Anu jadi sabab kuring kagum ningali demonstrasi ngarencah keun barang-barang sapertos patung logam, tuang semén, sareng blok és. Sareng demonstrasi kakuatan tanaga dalam anu dianggo pikeun ngadeteksi lokasi barang jeung bisa mentalkeun barang jeung nu pernah kalaokanan ku panon mah nyaeta ngabeledagkeun jalma katukang mani tarik. Waktu harita nu keur demonstrasi teh lanceuk palatih kuring, kaayaan panonna ditutup (panonna diplester + make tutup panon + lawon hideung) bisa ngabedakeun warna balon nu bakal pegat. Anjeunna oge bisa maca nameplates pamilon orientasi jeung panon na ditutup. Hanjakal kuring teu acan latihan Merpati Putih saprak kuring asup kuliah.

Topic: sports
Dyah ngamimitian usaha nyieun produk tina lawon anyaman lurik khas Yogyakarta. KaLu, singgetan tina "Katun Lurik", dipilih ku Dyah lantaran dianggap basajan tur gampang diinget. Lalampahan ngawangun usaha anu dilalui ku Dyah henteu gampang.  Anjeunna mimiti nyobian ngalakukeun bisnis ti imah. Gagasan nyieun produk lurik teh lantaran manehna cicing di Yogyakarta sarta ningali poténsi anu gede pikeun nyieun rupa-rupa kreasi lawon gaya Yogya ieu. Nurutkeun Dyah, ilham datang nalika manehna nempo baju endah dijieunna tina bahan lurik dina majalah. Lalampahan KaLu oge lain tanpa tangtangan. Anjeunna geus ngaliwatan naek jeung turun. Kalayan modal anu terbatas, Dyah tetep optimis yen usaha anu dijalankeunana bakal ngabuahkan hasil.

Topic: business
Tong ngabeakeun teuing sabab kagoda ku harga anu murah. Ieu ampir dilakukeun ku kalolobaan jalma anu hoyong nyimpen artos. Ku ngagaleuh seueur barang, aranjeunna panginten bakal langkung mirah. Promo sapertos kieu biasana aya nalika urang balanja di supermarkét. Aya seueur produk anu promosi, contona "Beuli 2 Gratis 1". Langkung sae, sateuacan ngagaleuh produk promo, pikirkeun heula naha éta kabutuhan atanapi henteu? Upami teu kitu, naha meuli teuing? Kumaha réaksi anjeun nalika ningali barang diskon di mall? Tangtu anjeun moal ngan malire eta. Tapi, éta sababna anjeun rada boros. Sanajan teu salawasna, kadang loba diskon sabenerna ngan hiji bubu keur urang. Nalika urang digolongkeun kana bubu diskon, deui urang bakal meuli loba hal anu teu diperlukeun.

Topic: business
Salian smartphone, aya oge teknologi smartwatch. Smartwatch ieu jam tangan pinter anu teu ngan saukur jang ninggali jam, tapi bisa ngadeteksi denyut jantung, sare sabaraha jam, oge loba fitur-fitur nu sejenna. Smartwatch ieu kapake pisan ku urang komo deui pas olahraga, di mana fiturna teh urang bakal apal sabaraha lila olahraga, jeung sabaraha jauh urang olahraga, kaasup kalori nu geus ka piceun salila olahraga eta. Ieu oge berguna pisan di mana mun urang loba diuk, smartwatch bakal ngingetan urang jang gerak unggal sajam sakali. Jeung urang oge mun olahraga teu kudu mawa smartphone, cukup mawa smartwatch, soalna tiap panggilan atawa pesan WA bakal asup kana smartwatch, urang oge bisa langsung ngabalesna ngaliwatan smartwatch.

Topic: technology
Rumah Gadang nyaeta ngaran imah adat Minangkabau. Rumah Gadang asalna ti Propinsi Sumatera Barat. Rumah Gadang mangrupa salah sahiji imah adat anu gaduh ciri unik anu masih lestari nepi ka kiwari. Rumah Gadang sok disebut oge Rumah Godang, Bagonjong, jeung Baanjuang. Imah adat Minangkabau boga kaunikan anu aya dina wangun wangunanna. Wangun puncak hateupna mancung siga bentuk tanduk kebo. Hateup Imah Gadang anu melengkung jeung runcing biasa disebut Gonjong. Jaman baheula, hateup anu sekeut dijieun tina serat palem anu bisa tahan salila puluhan taun. Sanajan kitu, ayeuna hateup Rumah Gadang geus loba robah bahan ngagunakeun hateup seng. Imah adat Minangkabau wangunna segi empat sarta diwangun ku dua bagian, nyaeta hareup jeung tukang. 

Topic: culture & heritage
Kaulinan anu dipikaresep pisan ku Dina nyaéta kaulinan masak. Dina resep pisan kaulinan masak. Tina kaulinan masak Dina diajar seueur hal, anjeunna diajar kumaha masak anu leres, Din ogé diajar strategi sareng manajemén waktos dina kagiatan masak. Ampir unggal poe Dina sok maen masak di hp bapana, jadi lamun bapana jauh, Dina sok bosen lantaran teu bisa maen game nu dipikaresepna. Tapi Dina gaduh solusi anu sanés, nyaéta maén mamasakan nyaan di luar bumina sareng réréncangan ti komplek. Sanaos teu seru sapertos maen hp, maen masak oge lumayan nyenangkeun, sareng tiasa ngubaran kasedih sangkan teu bisa maen mamasakan tina hp.

Topic: technology
Lamun urang bade nyobian bisnis, jualan dina aplikasi tiasa janten salah sahiji pilihan. Jualan dina aplikasi teh gampil pisan. Urang tinggal ngadamel akun sorangan teras ngirim poto dagangan urang dina aplikasi. Saatos eta urang tiasa masarkeun dagangan urang di sosial media urang supados seeur anu apal yen urang teh boga jualeun. Urang tinggal ngantosan jalmi anu meser, lamun aya nu meser, urang tinggal nyiapkeun kanggo ngirimkeun barang urang ka nu meser, teras mawa barang eta ka tempat anu bakal ngirimkeun barang urang, atawa bisa wae urang sorangan anu ngirim barangna ka konsumen. Duit hasil jualan eta bakal dipasihan heula ka aplikasi sateuacan dikirimkeun ka urang. 

Topic: business
Tahlilan mangrupa tradisi Islam Nusantara anu boga tujuan pikeun ngedalkeun rasa simpati jeung empati ka kulawarga anu geus katarajang maot. Tahlilan mangrupa tradisi syar'i. Atawa dina basa sejen, tahlilan mangrupa syariat tradisional. Asal kecap "Tahlilan" ti basa Arab nyaeta Tahlil nu hartina maca kalimat Laillahailallah. Upacara tahlilan mangrupa prakték dina abad peralihan nu dilaksanakeun ku jalma-jalma nu kakara ngagem agama Islam, tapi teu bisa ninggalkeun kabiasaan heubeul. Tahlilan biasana nepika tujuh poé ti maotna hiji jalmi. Aya oge tahlilan anu opat puluh poé dugi ka saratus poé. Jaman kiwari ngalakukeun tahlilan teu sakabehna ngalaksanakeun. Aya sababaraha jalmi anu ngalakukeun tergantung kana kapercayaan sareng kamampuan na. 

Topic: religion
Nalika indung kuring mimiti ngagaleuh oven, urang panasaran pisan pikeun nyobian nganggo éta oven teh, urang parantos ngabayangkeun yén urang bakal ngadamel seueur tuangeun nganggo éta. Dina hiji poe kuring rek nyieun kueh make oven eta, kuring nyieun adonan kueh heula, sanggeus eta loyang oge diolesan ku mentega. Sanggeus ngasupkeun jajan jeung nungguan sakeudeung, ujug-ujug listrik di imah pareum kabeh. Tétéla éta disababkeun ku oven kuring dipaké, sigana oven eta ngagunakeun loba listrik. Ku kituna kuring teu mungkas nepi ngagunakeun oven dipindahkeun kana loyang jeung ngukus kue jadi gantina. Saprak harita kuring teu hayang deui make oven eta, sieun lamun aya kajadian nu teu dihoyongkeun.

Topic: technology
Suku di Kalimantan aya tilu, nyaeta Banjar, Dayak, jeung Melayu. Sadayana boga senjata has anu disebut mandau. Dina kahirupan sapopoe pakarang ieu teu bisa leupas tina nu bogana. Hartina, ka mana wae manehna indit, mandau teh sok dibabawa ka mamana ku sabab eta senjata oge boga fungsi minangka lambang jalma (kahormatan jeung jati diri). Jaman baheula, mandau dianggap boga unsur magis jeung ngan dipake pikeun acara ritual nu tangtu kayaning: perang, moro sirah, janten alat tari tradisional, jeung alat upacara. Suku Dayak jeung mandauna katelah ahli perang, maranehna ngalawan bangsa sejen anu datang ka Pulo Kalimantan, kaasup bangsa Malayu jeung bangsa Austronesia.

Topic: culture & heritage
Salamet di gunung mangrupikeun pangalaman anu sesah sareng nguji wates daya tahan fisik sareng mental. Jalma anu ngalaman kaayaan kawas ieu bisa ngarasakeun rupa-rupa parasaan, kayaning panik, sieun, katiisan, kacapean, lapar, haus, sarta ngarasa terasing ti dunya luar. Maranehna kudu diajar nyanghareupan rupa-rupa tangtangan anu timbul di gurun, saperti cuaca anu ekstrim, rupa bumi anu hese, kakurangan dahareun jeung cai, jeung bahaya ti sato liar jeung tutuwuhan nu ngabahayakeun. Sanajan kitu, nalika ngatur salamet, hiji bisa ngarasakeun rasa reueus hebat sarta rasa prestasi. Pangalaman ieu oge tiasa ngajarkeun jalma pikeun langkung ngahargaan kahirupan sareng sadar yen manusa estu ngan ukur mahluk leutik dina nyanghareupan kakuatan alam anu ageung sapertos kitu.

Topic: slice of life
Ayeuna mah mun ka ATM teh teu kedah ngangge kartu ge tiasa, jadi kur cukup mawa hape hungkul. Sabab ayeuna mah tiasa ngambil acis ngangge cardless, kur dikontrol tina hape hungkul. Teknologi canggih jiga kieu teh tos aya di sababaraha ATM di saluruh wilayah Indonesia. Mun abdi rek tarik tunai ge ayeuna mah teu kudu riweuh mawa kartu, tinggal eusikeun we nomor kode penarikan nana nu aya dina mbanking. Biasana mah abdi sok ngahajakeun tara mawa kartu da hese mawana, ayeuna mah deuihan aha teknologi tina smartphone iyeuh nu bisa ngendalikeun mbanking di mana wae jeung iraha wae rek dipakena.

Topic: technology
Tips lamun keur rugi aya deui nyaeta tuluy inovasi, Invoasi mangrupa hiji ciri urang daek keur tuluy di ajar. Sakumaha sarua jeug prinsip pangusaha nyaeta kudud terus daek di ajar jeung kudu terus inovasi milu kana perkembangan jaman, urang ulah babari nyerah sanajan roda hirup aya di handap, lain hartina hirup geus rengse. Justru ieu mangrupakeun waktu keur urang bangun deui jeung ngamimitian anu karek ti mimiti. Saha anu terang awal anyar ieu bakal ngajadikeun hirup anjeun langkung alus tibatan samemehna. Pikeun meunangkeun jeung neangan deui kasempetan bisnis atawa usahana, urang bisa ningali naon anu ayeuna keur tren di pasar kumaha. Urang oge bisa ngotektak media sosial jeung neangan naon anu diomongkeun jeung ngabetot ku jalma-jalma, tuluy anggap salaku ide dasar, modifikasi jeung ngamekarkeun nana ku inovasi.

Topic: business
Sabda Alam Garut, baheula kadinya jeung kulawarga oge dulur-dulur naek kana mobil. Sabda Alam Garut teh nyaeta waterpark tapi caina panas. Tempatna lega jeung bisa ninggalian pemandangan anu harejo, tangkal kalapa jeung sawah. Harga tiketna Rp 60.000, aya loker oge nu warna-warni, aya warna biru jeung warna koneng, tapi kudu mayar deui Rp 30.000. Tamanna lega pisan jeung beresih. Tong sampahna aya di tiap juru jadi teu katingali sampah nu paburencay. Tuluy aya taman jang ulin budak leutik. Di gigirna aya tukang jualan. Ruang bilas oge loba pisan jeung beresih-beresih. Tuluy aya gazebo nu haratis teu kudu mayar deui. Lamun kadieu paling rame kolam ombakna. Salian kolam renang panas, aya oge taman manuk nu rupa-rupa manuk ti rupa-rupa daerah.

Topic: leisures
Mimitina olahraga suluncur dina salju atawa snowboarding ieu dikembangkeun di Amerika Serikat kira-kira taun 1960-an jueng populer di taun 2006. Malahan, snowboarding mimiti asup kana olahraga anu dilombakeun dina Olimpiade usum tiis 1988 anu diayakeun di Nagano, Jepang. Snowboarding nyaeta olahraga usum tiis dimana urang naek kana papan luncur di luhureun lamping anu katutupan salju. Aya sababaraha tempat anu janten paporit pikeun para peselancar salju nyaeta Gunung Es di Amerika sapertos Whistler Blackcomb di Kanada, nu mangrupa pilihan utama pikeun peselancar salju. Olahraga ieu kaasup olahraga ekstrim atawa bahaya lantaran urang kedah ngalakukeun ieu di luhur gunung salju anu cuacana tiris jeung dina luhureun tumpukan es anu licin.

Topic: sports
Wisata alam gunung galunggung termasuk wisata alam anu favorite di tasikmalaya, teu cuma nu hobi ngadaki gunung tapi bisa aheunteu na nikmati pemadangan nu endah atawa sakedar satai-santai ngaleupas stress. Tiket asup ka wisata gunung galunggung kaasup murah, di jero na urang geus bisa nimatkeun sagala nu aya didinya bisa foto - foto di sadiakeun properti na sigaimah imahan, sapeda jeung sajabana bisa oge mun rek renang atawa maen cai. Di wisata gunung galunggung oge loba pedagang nu ngajual sagala oleh oleh muali ti baju, bantai, kain, gelang nepi ka parabot dapur saperti coet jeung mutu harga jual na oge teu pati mahal. 

Topic: leisures
Rugged laptop nyaeta tipe laptop nu didesain khusus jang kabutuhan nu digunakeun pas kondisi cuaca nu ekstrim, misalna loba getaran, suhu udara ekstrim, jeung kondisi nu baseuh atawa kebul. Laptop ieu oge dijieun ku bentuk nu beda-beda. Ku kituna, rugged laptop jarang dipanggihan di pasaran. Salian ti eta, rugged laptop oge umumna dilengkepan ku keyboard nu lapisanna karet jang digunakeun di cuaca ekstrim, port konektorna oge katutup khusus, sarta layar nu caang pisan jadi bisa dipake di beurang. Sedengkeun bodi rugged laptop dina umumna dijieun tina logam campuran magnesium nu leuwih kuat mun dibandingkeun jeung laptop bodi biasa. Hardisk dina laptop ieu oge dilengkepan ku peredam getaran, jadina ngamungkinkeun digunakeun di luhur kendaraan.

Topic: technology
Ranca Upas salah sahiji tempat camping alam nu aya di Ciwidey. Camping didieu cocok lamun hayang mawa kulawarga oge, atawa mawa budak leutik. Harga asup Ranca Upas kaasup murah Rp 25.000 jang wisatawan lokal, lamun wisatawan asing Rp 44.000. Lamun rek camping mayar deui Rp 15.000 saorangna. Kunaon disebut cocok lamun mawa anak oge, sabab fasilitasna lengkep, ti toilet, gazebo, aya penyewaan tenda oge, mesjid, tempat ulin budak leutik ge aya. Tuluy geus kaasup tiket ka penangkaran rusa, jadi teu kudu mayar deui. Paling lamun hayang maraban rusa na, meuli deui parab siga wortel Rp 10.000, lamun dangdaunan mah leuwih murah Rp 5.000. Camping didieu udarana sejuk.

Topic: leisures
Kantos rame babaraha taun katukang perkawis perdebatan game mana nu leuwih hade, antara PUBG sareng Free Fire. Seueur pendapat nu nyatakeun upami PUBG teh game nu leuwih hade kusabab babaraha alesan. Alesan-alesan nu tiasa ngiatkeun pendapat upami PUBG leuwih hade, salah sahijina grafik. Grafik di game PUBG teh leuwih alus kusabab lewih realistis dibandingkeun game Free Fire nu grafikna leuwih katempo sapertos animasi. Salian eta game PUBG ge leuwih menantang kusabab jumlah pemain dina hiji game na aya saratus, dua kali leuwih seueur ti Free Fire. Janten kitu urang kudu leuwih jago ngatur strategi supados tiasa bertahan nika ahir game. 

Topic: technology
Hasyim Asy'ari mangrupakeun saurang ulama utama jeung ulama sufi anu lahir di Kediri Jawa Timur dina warsih 1753. Dina yuswana anu ka 15 taun, Kiai Hasyim mulai hijrah pikeun diajar di sagala rupa pasantren di Indonesia. Anjeunna mangrupa pangadeg salah sahiji mazhab tasawuf nu kawentar tur boga pangaruh di Indonesia, nyaeta tasawuf Naqsyabandiyah. Hasyim Asy'ari gaduh pangaruh gede kana tumuwuhna Islam di Indonesia. Anjeunna oge seeur nyerat buku-buku ngeunaan tasawuf, sapertos "Kitab al-Zuhd" sareng "Kitab al-Tauhid". KH Hasyim Asyari ngadegkeun NU ku patunjuk ti salah saurang guruna, nyaeta KH Kholil bin Abdul Latif ti Bangkalan, Madura. Nahdlatul Ulama diadegkeun dina kaping 16 Rajab 1344 H anu bertepatan sareng 31 Januari 1926.

Topic: religion
Sabenerna kuring oge lahir di kampung anu baheulana asri, tiis jeung leubeut, tapi ti mimiti mekarna rupa-rupa industri, laun-laun kaayaan di kampung kuring barobah, sagalana geus barobah, mimitian ti lingkungan, mata pencaharian, komo sikep. jeung karakteristik warga.

Kapungkur, jaman alit, tiasa ningali gugusan béntang, teu kedah jauh-jauh ka Bromo atanapi ka gunung sanés, cekap aya di payuneun bumi bari ngantosan wengi. Geus cukup ku ningali gugusan béntang nu paburencay.imah bari silaturahmi jeung tatangga di tengah peuting nu poék mongkléng nu ukur caang bulan.

Isuk-isuk kacida leuleuyna, mata pencaharian mayoritas pendudukna tani, leumpang anteng ka sawah, nyeduh kopi di sawah, ngaroko nepi ka kenyang, silih obrolkeun jeung salam-salaman di parapatan jalan, sabab ngaliwat. nyaho aranjeunna boss pikeun karya sorangan.

Topic: slice of life
Poe lebaran nyaeta salah sahiji upacara kaagamaan nu diayakeun sataun sakali. Poe lebaran ayana teh saenggeus bulan puasa. Peutingna poe lebaran biasana sok rame ku nu takbiran di masigit, ti mimiti Isya nepikeun ka adzan subuh. Kalimat nu diucapkeun teh nyaeta Allahu akbar, Allahu akbar, Allahu akbar, Laailaaha illallahu Allahu Akbar, Allahu akbar walillah Ilham. Nu takbiran teh sok lobaan teu hiji jelema wae, jadi sakali sewang ngarah teu cape oge bisa hemat tanaga jang isukna dipake poean lebaran. Lamun geus tunduh biasana diganti ku anu sejen, tuluy arurang sare dina karpet masigit, hudang-hudang teh subuh digeuingkeun tuluy geus sholat subuh mah balik ka imah jang siap-siap rek sholat idul Fitri.

Topic: religion
Jalan jalan atawa tour lobaan jeung bareng bareng ti pabrik teh rupana pikaresepeun nya. Komo jalan jalan na jauh kieu nepi ka yogya, urang bener bener loba ningali gawe na panitia didieu pembelajaran oge keur tepat waktu, soalna aya babaraha jelema nu di tinggalkeun gara gara telat. Samemeh mangkat urang bener bener ningali heboh jeung sumangetna ibu ibu jeung barudak nu rek milu ka yogya, sagala di bawa dahareun, camilan, minuman padahal eta kabeh ge di sadiakeun ku panitia. Aya nu mawa salmut jeung bantal oge, mikirna da ieu perjalana jauh. Di perjalanan oge urang loba ningali batur nu marabok perjalanan.

Topic: leisures
Kebab mangrupakeun kadaharan anu asal na ti daerah Timur Tengah. Tapi saur jalmi anu tos pernah ngadahar kebab langsung di tempat asalna rasa kebab di Indonesia sareng di Timur Tengah beda pisan. Di Indonesia kebab didamel ti kulit kebab anu dieusian sayuran salada, daging kebab jeung saos dicampur mayones. Abdi resep ngadahar kebab lantaran bentukna anu gampang dicepeng jeung gampang didaharna. Dina kebab tos aya protein tina daging sareng serat tina sayuran keung karbohidrat tina kulit kebabna, matakna abdi resep emam kebab. Tapi aya oge kebab anu dieusian daging hungkul jeung ditambihan rupi-rupi keju, nyaeta keju chedar, keju mojarela, jeung pasta keju. 

Topic: food & beverages
Basa dina kejuaraan nasional kamari, abdi ngiringan janten atlet arung jeram kontingen Jawa Tengah. Kejuaraan nasional arung jeramna digelar di Lampung. Abdi angkat ti saminggu samemeh hari H pertandingan. Abdi angkat ngangge bus kadituna sabab lobaan jeung tim putri. Salila pertandingan, lawan nu pang beuratna teh nyaeta ti kontingen Jawa Barat jeung Jambi. Tapi Alhamdulillah abdi tiasa mawa pulang medali perak tinu dua nomor pertandingan. Biasana mun kenging medali teh sok aya apresiasi ti pemerintah daerah sabab geus ngaharumkeun ngaran kontingen daerah. Jadi, abdi seneng pisan sabab di kejuaraan nasional arung jeram tain ayeuna bisa ngangkut medali jeung predikat juara umum dua kategori putra.

Topic: sports
Jualan seblak jaman ayeuna pasti bakal laku, komo lamun seblakna ngeunah jeung pangaosna teu pati awis. Abdi gaduh hiji langganan tukang seblak ti SMA keneh. Baheula mimiti abdi meser di ditu seblakna teh seeur pisan jeung geunah, komo lamun meser sonten pas balik sakola pas hujan. Manehna teu ngan saukur ngaical seblak hungkul tapi oge aya roti bakar jeung nginuman. Salaki na oge icalan tahu bulat. Manehna icalan eta di hareupeun kontrakanna anu teu pati badag tapi seeur pisan ku barang-barang icalan. Pas abdi balik deui ka ditu, manehna tos gaduh tempat seblak nyalira anu dilengkepan ku meja sareng korsi. 

Topic: business
Gambaran gempa dina Al Qur'an. Bumi mibogaan kabeungharan nu teu kaitung lobana, kaistimewaan nu gede, jeung mangpaat nu gede. Allah SWT atos ngadamel meh bisa dimangpaatkeun ku makhluk hirup. Tapi Allah ngajieun di jerona aya bencana alam jeung musibah nu karusakanna. Gempa nu bisa urang tinggali jeung denge ti waktu ka waktu sakabehna terbatas, di lokasi terbatas jeung mibogaan akibat anu terbatas. Sababaraha jelema nyangkana lamun perhitungan jeung sebab-sebab ilmiah tina gempa nu geus didugikeun ku para ahli. Maranehna ngomong ieu ngan peristiwa alam biasa nu kajadian jeung bisa dijelaskeun sacara rasional jeung ilmiah. Tapi dibalik kajadian sagala musibah, kaasup dijerona gempa bumi sok aya hikmah di jerona. Kabeh peristiwa alam semesta ieu ngan bakal kajadian ku ijin jeung takdir Allah SWT.

Topic: religion
Kasabaran dina basa nyaéta sikep nahan émosi jeung kahayang, sarta salamet dina kaayaan susah ku cara henteu ngawadul. Kasabaran mangrupa wujud kamampuh ngadalikeun diri salaku sikep anu miboga ajén luhur sarta ngagambarkeun kateguhan jiwa hiji jalma. Langkung luhur kasabaran hiji jalma, langkung kuat anjeunna dina nyanghareupan sagala rupa masalah anu aya dina kahirupan. Sabar sorangan asalna tina kecap Arab sobaro yasbiru anu hartina sabar. Nurutkeun istilah sabar nyaeta nahan sagala kasusah, kasedih, jeung nahan diri nalika nyanghareupan hiji hal anu anjeunna teu resep. Sabar mangrupikeun kakuatan, kakuatan positip anu ngadorong jiwa pikeun ngalaksanakeun hiji kawajiban. Jeung sajaba ti eta, kasabaran teh mangrupa kakuatan anu nyegah hiji jalma tina ngalakukeun kajahatan. Sabar dina Islam miboga kautamaan jeung mangpaat anu kacida gedéna. Sabab kasabaran téh mangrupa kabiasaan mulya anu kacida dipikabutuh pikeun sakabéh jalma. 

Topic: religion
Tilu hobi nu bisa ngahasilkeun acis, simak ulasanna. Nu kahiji nyaeta fotografi. Ayeuna mah sagala bidang ngabutuhkeun fotografi, utamana keur promosi barang. Mun salira gaduh hobi fotografi, tiasa tawarkeun diri anjeun janten jasa fotografer wedding, wisuda, produk, atau sajabana. Hasil foto oge tiasa dijual daring dina website tertentu. Nu kadua nyaeta hobi nulis. Mun anjeun hobi nulis artikel, cerpen, puisi, atau sajabana, anjeun berpeluang ngahasilkeun acis ku cara ngirimkeun karya tulisan anjeun ka media massa. Pami tos dipublikasikeun, anjeun berhak kenging acisna. Nu katilu nyaeta hobi ngadesain. Mun anjeun gaduh hobi ngadesain, anjeun tiasa nawarkeun jasa desain ka perusahaan, atawa ngajual hasil desain poster di website tertentu.

Topic: leisures
Lamun hoyong ngaical dahareun anu tos seeur diical ku emang-emang anu aya dihareupeun sakola, hartina urang kedah nyieun anu beda sareng dahareun anu biasa diical. Lanceuk abdi basa pandemi kamari icalan cimol mozarela di imah. Asalna mah lantaran ningal aya nu ngaical cimol sultan nyaeta cimol anu dieusian ku keju. Tos sababaraha kali lanceuk abdi nyobian ngadamel cimol supados tiasa dieusian keju mozarela anu bakalan leeh lamun digoreng tapi oge teu gampang bocor kejuna pas digoreng. Tungtungna mah lanceuk abdi sukses nyieun cimol keju eta. Seeur pisan tatanggi anu nyobian cimol ieu anu dihargaan lima ratus perak hijna jeung ukuranna rada badag. 

Topic: business
Kagiatan wirausaha gaduh seeur pisan mangpaat, di antarana nyaeta urang tiasa ngabuka lapangan gawe anyar. Nalika urang geus boga usaha sorangan, komo lamun usahana geus gede, maka pasti urang ngabutuhkeun jalmi anu sanes kanggo ngarojong usaha urang supados tiasa minuhan kabutuhan anu meser. Matak teu heran lamun wirausaha ieu tiasa ngajadikeun lapangan gawe anyar jeung sakaligus ngamakmurkeun masarakat. Wirausaha oge gaduh peran dina ningkatkeun tumuwuhna ekonomi lantaran kawirausahaan mah pasti bakal patali jeung ekonomi, marak lamun urang ngalakukeun wirausaha urang oge sadar teu sadar atos ngabantosan kagiatan ekonomi, boh dina minuhan kabutuhan manehna sorangan, boh minuhan kabutuhan masarakat anu meser barang. 

Topic: business
Mie rebus jadi salah sahiji tuangeun alternatif gagantos sangu sabab sarua ngandung loba karbohidrat. Mie rebus aya nu kuah aya oge nu goreng. Rasa na rupa-rupa, aya ayam bawang, kari, soto, rendang, bakso, jeung sajabana. Memang cara masak mie instan teh babari pisan, cekap ku di godog tilu menit dina panci atawa katel. Tapi, di sisi karbohidratna nu gede, mie rebus ge bakal jadi goreng lamun dituangna sering teuing mah. Bisa-bisa nimbulkeun mangrupa-rupa panyakit jiga diabetes, darah tinggi, kolesterol, jeung sajabana. Ku kituna, najan rasana nikmat tur harga na mirah, tong dugi ka hilap kana kasehatan awak sorangan. Yuk semet ti ayeuna mah kurangan nuang mie rebus teh. Kudu bisa ngajaga kasehatan awak sorangan.

Topic: food & beverages
Ku sabab Kelana jadi rengking kahiji di sakola, liburan semester ayeuna, Kelana jeung keluargana nganjang ka Pulau Seribu. Kelana indit ti Bandung limaan make mobil pribadi. Indungna, bapakna, manehna jeung dua adina. Ti mimiti nepi ka Pulau Seribu, manehna ngarasa bungah jeung kagum kacida. Kelana ngarasa, masih aya tempat anu asri jeung alami di deukeut Jakarta. Di Pulau Seribu, manehna jeung keluarga lalayaran, snorkling, ningali rupa-rupa lauk nu hirup di laut, jeung terumbu karang anu alusna kacida. Sorena, manehna dahar seafood nu masih keneh seger. Kerang, kapiting, jeung udang jadi menu nu dipesen. Manehna ngarasa puas bisa liburan jeung keluarga di Pulau Seribu.

Topic: leisures
Orang desa mah sok rajin ngalaksanakeun kagiatan babantu. Babantu teh nyaeta kagiatan ngabantuan tatangga atawa warga sadesa anu rek hajatan. Biasana babantu teh dilaksanakeun ti saminggu rek hajat. Saminggu rek hajat teh sok nyieunan rangginang jeung opak. Tuluy tilu poe rek hajat sok nyieunan peuyeum ketan. Tuluy sapoe samemeh hajat teh sok babantu nyieunan bumbu masak jang isukan hajatna. Mun bapak-bapak mah sapoe samemeh hajat teh sok babantu ngangkutan korsi jeung pas hari H na sok babantu narimaan beas ti tamu. Biasana mah babantu teh sok dilaksanakeun nepi ka beres hajat sabab supaya mastikeun yen nu boga hajat teh teu kateteran.

Topic: slice of life
Carita rakyat biasana sok dijadikeun cara jang mepende budak mun rek sare, biasana dilakukeun dina kagiatan rek sare peuting. Carana nyaeta nu kahiji siapkeun budak dina kaayaan rek sare, pakekeun pakean sare jeung golerkeun dina kasur. Geus kitu, urang milihan carita nu can kacaritakeun, milihna tina carita rakyat supaya aya pesan moralna jeung aya kaanasaran barudak. Tuluy tinggal urang nyaritakeun kisahna ka budak ku cara diucapkeun rada tarik, tong laun teuing. Tuluy we urang nyarita nepi ka beres, tuluy eta buda nepi ka sarena. Biasana budak mun didongengan teh sok langsung ngarasa tunduh sabab asa dipepende. Mun tos sare, karek we urang bisa ninggalkeun tuluy bisa oge urang langsung sare.

Topic: culture & heritage